Qara Yanvar qurbanlarının siyahısı
Qara Yanvar qurbanlarının siyahısı — 1990-cı il yanvarın 19-dan 20-nə ötən gecə SSRİ Müdafiə Nazirliyi və Daxili İşlər Nazirliyinin qoşun hissələri Bakıya və Azərbaycanın bir neçə rayonuna yeridilmiş, dinc əhalini müxtəlif tipli silahlardan atəşə tutularaq qətlə yetirilmişdir. Qətlə yetirilənlərdən çoxu xüsusi amansızlıqla öldürülmüşdür. Qara Yanvar nəticəsində 117 nəfər həyatını itirmiş, 744 nəfər yaralanmış, 841 nəfər həbs olunmuş, 200 ev və mənzil, 80 avtomaşın, o cümlədən təcili yardım maşınları, dövlət və şəxsi əmlak məhv edilmişdir. Qətlə yetirilənlər sırasında milislər, fəhlələr, tələbələr, şagirdlər də olmuşdur. Öldürülənlərdən 106 nəfər azərbaycanlı, 6 nəfər rus, 3 nəfər yəhudi, 2 nəfər isə tatar milliyyətinə mənsub idi.